BASES DE LA CONVOCATÒRIA D'EXEMPCIONS DE TAXES PER MATRÍCULA, DIRIGIDA A ESTUDIANTS EXTRACOMUNITARIS RESIDENTS PROCEDENTS DE PAÏSOS EN PROCÉS DE DESENVOLUPAMENT, PER A CURSAR ESTUDIS DE MÀSTER OFICIAL, DURANT EL CURS ACADÈMIC 2010/2011. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1499)
  + [Valencià](/va/acuerdo/1499)






Selector de idioma

Leer

* [Español](/es/acuerdo/1499)
* [Valencià](/va/acuerdo/1499)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA D'EXEMPCIONS DE TAXES PER MATRÍCULA, DIRIGIDA A ESTUDIANTS EXTRACOMUNITARIS RESIDENTS PROCEDENTS DE PAÏSOS EN PROCÉS DE DESENVOLUPAMENT, PER A CURSAR ESTUDIS DE MÀSTER OFICIAL, DURANT EL CURS ACADÈMIC 2010/2011.[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA D'EXEMPCIONS DE TAXES PER MATRÍCULA, DIRIGIDA A ESTUDIANTS EXTRACOMUNITARIS RESIDENTS PROCEDENTS DE PAÏSOS EN PROCÉS DE DESENVOLUPAMENT, PER A CURSAR ESTUDIS DE MÀSTER OFICIAL, DURANT EL CURS ACADÈMIC 2010/2011.

Data d'aprovació
:   03/05/2010

Data de publicació
:   03/05/2010

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1499.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1499)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1499)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA D'EXEMPCIONS  DE TAXES PER MATRÍCULA, DIRIGIDA A ESTUDIANTS EXTRACOMUNITARIS RESIDENTS PROCEDENTS DE PAÏSOS EN PROCÉS DE DESENVOLUPAMENT, PER A CURSAR ESTUDIS DE MÀSTER OFICIAL, DURANT EL CURS ACADÈMIC 2010/2011.&url=https://www.boua.ua.es/va/acuerdo/1499)

**Títol:** BASES DE LA CONVOCATÒRIA D'EXEMPCIONS DE TAXES PER MATRÍCULA, DIRIGIDA A ESTUDIANTS EXTRACOMUNITARIS RESIDENTS PROCEDENTS DE PAÏSOS EN PROCÉS DE DESENVOLUPAMENT, PER A CURSAR ESTUDIS DE MÀSTER OFICIAL, DURANT EL CURS ACADÈMIC 2010/2011.

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** dilluns, 3 de maig de 2010

BASES DE LA CONVOCATÒRIA D'EXEMPCIONS  DE TAXES PER MATRÍCULA, DIRIGIDA A ESTUDIANTS EXTRACOMUNITARIS RESIDENTS PROCEDENTS DE PAÏSOS EN PROCÉS DE DESENVOLUPAMENT, PER A CURSAR ESTUDIS DE MÀSTER OFICIAL, DURANT EL CURS ACADÈMIC 2010/2011.

Preàmbul
========

Per al compliment dels seus objectius, el Vicerectorat de Relacions Internacionals i Cooperació impulsa accions que contribuïsquen a la integració en la nostra societat d'aquells col·lectius vulnerables, associats a processos de codesenvolupament, i amb escassos recursos. Amb aquesta convocatòria, la UA pretén contribuir a la inserció i integració dels grups d'immigrants, d'una banda, i també possibilitar la igualtat d'oportunitats d'aquells joves estudiants originaris de països en procés de desenvolupament, que desitgen completar els seus estudis universitaris.

Per a portar a terme les accions descrites, la UA publica la present convocatòria d'exempció de les taxes acadèmiques per matrícula, per a estudiants extracomunitaris procedents de països en procés de desenvolupament, que vulguen cursar màsteres oficials en la Universitat d'Alacant i que, residint a Alacant, tinguin una situació socioeconòmica de dificultat.

Aquest programa fa compte per a la seua execució de finançament de la Generalitat Valenciana i de Caja Mediterráneo i s'ajusta a les prioritats sectorials i geogràfiques tant del Pla Director de la Cooperació Valenciana 2008-2011, com del Pla Director de la Cooperació Espanyola 2009-2012

L'import global destinat a l'adjudicació d'aquestes ajudes per al curs 2010-2011 serà de 75.000 €, a càrrec del pressupost del Vicerectorat de Relacions Internacionals i Cooperació.

1. Objecte.

Exempció de taxes acadèmiques per a cursar

[màsteres oficials](http://www.ua.es/va/cedip/masteroficial/estudios/index.html)

de l'oferta del curs 2010-2011, impartits en la Universitat d'Alacant de forma presencial.

2. Sol·licitants.

Estudiants de nacionalitat extracomunitària procedents de països en procés de desenvolupament, interessats en iniciar o continuar estudis de màster oficial en la UA.

3. Característiques de l'ajuda.

3.1 La quantia màxima d'aquesta ajuda serà del 100% de l'import de les taxes acadèmiques per matrícula.

3.2 La concessió d'aquesta ajuda serà incompatible amb qualsevol altre benefici que tinga la mateixa finalitat, fins i tot de quantia diferent, que puga rebre's de qualsevol altra entitat o persona pública o privada, inclosa la Universitat d'Alacant.

4. Termini i formalització de sol·licituds.

4.1 El termini de presentació de sol·licituds serà des del dia 3 fins al dia 25 de maig, ambdós inclusivament.

4.2 Les sol·licituds es dirigiran a la Subdirecció de Cooperació al Desenvolupament de la Universitat d'Alacant, a través del Registre General de la Universitat d'Alacant o qualsevol altre procediment establit en la Llei 30/92, de 26 de desembre, de Règim Jurídic de les Administracions Públiques i del Procediment Administratiu Comú.

Les sol·licituds es formalitzaran a través del formulari establit en

[l'annex I](http://www.ua.es/va/internacional/prog07/ayudasgvcam/gvcam2010form.doc)

d'aquesta convocatòria.

5. Documentació a presentar pels candidats.

5.1 L'imprès de sol·licitud s'acompanyarà dels documents relacionats en

[l'annex II](http://www.ua.es/va/internacional/prog07/ayudasgvcam/gvcam2010anexo2.pdf).

5.2 En el cas que les circumstàncies així ho requerisquen, la Universitat podrà sol·licitar documentació complementària i informació addicional sobre la situació econòmica dels sol·licitants a la Delegació d'Hisenda o altres organismes públics.

6. Requisits dels alumnes sol·licitants.

6.1 Acadèmics.

a) Si sol·licita matricular-se en el primer curs del màster, reunir els requisits generals d'accés als estudis de màster oficial prevists en la normativa de la UA.

b) Si ja ha iniciat els estudis de màster en el curs anterior, haver superat el 50% dels crèdits matriculats en el curs 2009-2010 en el primer curs del màster.

6.2 Econòmics.

No superar els llindars de renda i patrimoni familiar establits pel R.D. 922/2009, de 29 de maig, pel qual s'estableixen els llindars de renda i patrimoni familiar i les quanties de les beques i ajudes a l'estudi del Ministeri d'Educació per al curs 2009-2010, aplicant-se el llindar de renda 3. El còmput de renda es farà referit a l'exercici 2008 o a la part de l'any natural de l'inici del curs acadèmic de la convocatòria quan, per infortuni econòmic, haja disminuït la renda de la unitat familiar.

7. Comissió d'Avaluació.

El reconeixement de l'ajuda es farà per la Comissió d'Avaluació  de la Universitat. Actuarà com presidenta la Vicerectora de Relacions Internacionals i Cooperació; com vocals, el Vicerector d'Alumnat, el Vicerector de Planificació d'Estudis, i el Vicerector d'Investigació, Desenvolupament i Innovació, o persones en qui deleguen, la Directora del Servei de Relacions Internacionals, i com secretari, amb veu però sense vot, el Subdirector de Cooperació.

8. Criteris de valoració.

8.1 Complits els requisits acadèmics i econòmics exigits en l'apartat anterior, l'ordre de prelació de les sol·licituds s'establirà, segons els següents criteris:

a) Geogràfics: Tindran prioritat les sol·licituds d'estudiants procedents dels països classificats amb menor índex de desenvolupament humà IDH, segons la següent pàgina

<http://hdr.undp.org/en/statistics/>

Per a aquesta convocatòria, es consideraran de forma especial les sol·licituds d'estudiants procedents d'Haití i Xile.

b) Gènere: S'aplicarà el criteri de paritat, garantint la igualtat d'oportunitats entre ambdós sexes per a l'accés a aquestes ajudes.

8.2 Establit l'ordre de prelació, s'assignarà a cada sol·licitud  l'import de l'ajuda que li correspon, fins a l'esgotament del crèdit disponible.

9. Selecció dels beneficiaris.

9.1 Una vegada conclòs el procés de prelació, es publicarà un llistat provisional de concessió de les exempcions i una llista d'espera.

9.2 El llistat de concessió provisional de les ajudes no atorga dret a cursar el màster. Perquè l'exempció tinga caràcter definitiu, el beneficiari haurà de sol·licitar ser admès al màster i complir els requisits acadèmics que aquest establisca. Una vegada admès en el màster, l'ajuda concedida tindrà caràcter definitiu i el beneficiari estarà exempt del pagament de les corresponents taxes acadèmiques.

9.3 La no preinscripció en els estudis sol·licitats, la no admissió, o l'abandó dels mateixos, suposarà la pèrdua del dret a l'exempció, passant el benefici de l'ajuda automàticament al següent estudiant que es trobe en llista d'espera.

9.4 La llista d'espera estarà vigent fins que es formalitze la matrícula definitiva d'aquells-es estudiants les taxes dels quals esgoten el total dels fons assignats.

10. Recursos.

Contra la present convocatòria podrà interposar-se recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació, i potestativament podrà interposar-se recurs de reposició en el termini d'un mes, davant el Rector.

Disposició final.
=================

Es considerarà d'aplicació complementària i supletòria la normativa vigent sobre ajudes a l'estudi de Règim General del Ministeri d'Educació i la qual regula l'adjudicació de les ajudes convocada per la Generalitat Valenciana, en tot el que no està previst en la present regulació.

Alacant, 3 de maig de 2010

Signat. Mª Begoña San Miguel del Hoyo

Vicerectora de Relacions Internacionals

i Cooperació





[Carretera Sant Vicent del Raspeig s/n  
03198 Sant Vicent del Raspeig - Alacant  
 Tel. 00 939 9605 - Fax 68 324 0962](https://www.google.es/maps/@25.900106,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12713&trk=tyah&trkInfo=tarId%8G0463677273057%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)